S-158/2010

Mál þetta höfðaði lögreglustjórinn í Borgarnesi með ákæru 3. mars 2010 á hendur ákærða, V-kk-þgf M-kk-þgf S-kk-þgf, kt. …, Álfaborgum 15 í Reykjavík. Málið var dómtekið 14. maí 2010.

Í ákæruskjali segir að málið sé höfðað gegn ákærða fyrir líkamsárás og brot á vopnalögum, en ákærða er gefin að sök:

I.

Líkamsárás, með því að hafa aðfararnótt laugardagsins 28. nóvember 2009, staddur í sumarbústað að Vogi á Mýrum, ráðist á G-kk-þf Á-kk-þf H-kk-þf kt. …, fyrst á gangi fyrir framan baðherbergi, þar sem hann hafi gripið í aðra hönd G-kk-ef og snúið hann niður og sett annan fót sinn á háls hans, og síðan inni í herbergi í sumarbústaðnum þar sem hann hafi tekið í hettu á hettupeysu G-kk-ef og þrengt að og síðan slegið hann, og síðan frammi á gangi í sumarbústaðnum þar hann hafi snúið G-kk-þf niður og sparkað í hann, og loks fyrir utan sumarhúsið, þar sem hann tekið G-kk-þf úr ökumannssæti bifreiðarinnar VT-055, slegið hann utan undir og snúið hann niður, með þeim afleiðingum að G-kk-nf hlaut skrámu á brjóstkassa efst vinstra megin, marblett á hægri upphandlegg og roða og rispur á hægri úlnlið.

II.

Brot gegn vopnalögum, með því að hafa aðfararnótt laugardagsins 28. nóvember 2009, haft í vörslum sínum haglabyssu af gerðinni Breda, eintaksnúmer W302202, sem er hans eign, og riffil af gerðinni Voere, eintaksnúmer 516339, sem hann hafði að láni frá bróður sínum G-kk-þgf Á-kk-þgf S-kk-þgf kt. …, án þess að hafa gild skotvopnaréttindi, en lögreglan fann vopnin í bíl ákærða og lagði hald á þau eftir að hún hafði verið verið kölluð á staðinn.

Brot samkvæmt I. ákærulið varða við 1. mgr. 217. gr., almennra hegningarlaga, nr. 19/1940, með síðari breytingum.

Brot samkvæmt II. ákærulið telst varða við 1. mgr. 12. gr., sbr. 36. gr., vopnalaga, nr. 16/1998, með síðari breytingum.

Þess er krafist að ákærði verði dæmdur til refsingar. Þá er þess krafist að ákærði verði dæmdur til greiðslu alls sakarkostnaðar.

Af hálfu ákæruvaldsins hefur verið fallið frá ákæruhluta II. Að því gættu hefur ákærði játað afdráttarlaust það brot sem honum hefur verið gefið að sök og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotið, sem varðar við 1. mgr. 217. gr. almennra hegningarlaga.

Við ákvörðun refsingar verður litið til þess að ákærði er með hreint sakavottorð. Jafnframt liggur fyrir að tildrög málsins voru ýfingar milli hans og brotaþola. Að þessu gættu þykir refsing ákærða hæfilega ákveðin 75.000 króna sekt til ríkissjóðs og komi sex daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Með vísan til 1. mgr. 218. gr. laga nr. 88/2008 verður ákærða gert að greiða sakarkostnað samkvæmt yfirliti ákæruvalds og ákvörðun dómsins um málsvarnarlaun verjanda, en þau eru tilgreind í dómsorði að meðtöldum virðisaukaskatti.

B-kk-nf B-kk-nf, héraðsdómari, kveður upp dóm þennan.

D Ó M S O R Ð:

Ákærði, V-kk-nf M-kk-nf S-kk-nf, greiði 75.000 króna sekt til ríkissjóðs og komi sex daga fangelsi í stað sektarinnar verði hún ekki greidd innan fjögurra vikna frá uppkvaðningu dómsins.

Ákærði greiði 71.750 krónur í sakarkostnað, þar með talin málsvarnarlaun skipaðs verjanda síns, Ó-kk-ef S-kk-ef, hrl., 62.750 krónur.

B-kk-nf B-kk-nf